30. juni 1513 invaderede Henrik Frankrig, hvor han i [[Slaget ved Spursen]] besejrede en mindre fransk hær. På trods af sejrens beskedne omfang blev den ikke desto mindre brugt af den britiske [[propaganda]]. Kort tid efter indtog briterne byen [[Thérouanne]], som de overdrog til kejser Maximillian, og kort tid efter indtog de [[Tournai]], en væsentligt vigtigere erobring.<ref>Loades, David (2009). ''Henry VIII: Court, Church and Conflict''. The National Archives, side 62-63</ref> Henrik havde ledet hæren personligt i fuld uniform og med et stort følge.<ref>Scarisbrick, J. J. (1997). ''Henry VIII'' (2 ed.). Yale University Press, side 35-36</ref> Henriks fravær fra England havde imidlertid foranlediget hans svoger, [[Jakob 4. af Skotland]], til at ære [[Auld Alliance]], hvor Skotland og Frankrig i umindelige tider havde stået i alliance og invadere England, med personlig anmodning fra [[Ludvig 12. af Frankrig|Ludvig 12.]]<ref>Guicciardini, Francesco (1968). Alexander, Sidney (ed.). ''The History of Italy''. Princeton University Press, side 280</ref>
[[Fil:Henry_VIII_with_Charles_Quint_and_Pope_Leon_X_circa_1520.jpg|left|thumb|287x287px|I midten ses [[Pave Leo 10.]] Til højre i billedet ser vi [[Karl 5. (Tysk-romerske rige)|Kejser Karl 5.,]] og i venstre side står Henrik 8. Maleriet er af en ubekendt kunstner og menes at være fra omkring [[1520]].]]
Imidlertid besejrede den engelske hær, der blev styret af [[Katharina af Aragonien|dronning Katarina]], overbevisende og beslutsomt skotterne i [[Slaget ved Flodden]] 9. september 1513.<ref name=":32">Loades, David (2009). ''Henry VIII: Court, Church and Conflict''. The National Archives, side 63</ref><ref>Knud J.V. Jespersen: Slaget ved Flodden i ''Den Store Danske'', Gyldendal. Hentet 16. oktober 2019 fra <nowiki>http://denstoredanske.dk/index.php?sideId=77014</nowiki></ref> Blandt de døde var den skotske konge. Det sluttede Skotlands korte involvering i krigen.<ref name=":32" /> Kampene og kampagnerne havde givet Henrik en forsmag af militær succes, hvilket han tragtede efter. Men trods de første indikationer besluttede han sig for ikke at forfølge en militær kampagne i 1514. Hans finansielle støtte til Ferdinand og Maximillian i kampagnen havde givet ham meget lidt til gengæld. Englands pengekasser var tomme.<ref>Loades, David (2009). ''Henry VIII: Court, Church and Conflict''. The National Archives, side 65-66</ref> Derudover havde paveskiftet fra [[Pave Julius 2.|Julius]] til [[Pave Leo 10.|Leo 10]]. også betydet, at der nu var kommet en pave, som forsøgte at forhandle fred med Frankrig på den [[Den Hellige Stol|hellige stol]] i [[Rom]]. Henrik kom ham i forkøbet og undertegnede sin egen fred med [[Ludvig 12. af Frankrig|Ludvig]]: Hans søster [[Mary Rose Tudor|Mary]] blev nu trolovet med Ludvig, skønt hun ellers hidtil havde været lovet bort til den unge Karl (den senere [[Karl 5. (Tysk-romerske rige)|Karl 5. Habsburg]]), og fred blev sikret for otte år, en bemærkelsesværdig lang tid.<ref>Loades, David (2009). ''Henry VIII: Court, Church and Conflict''. The National Archives, side 66-67</ref>
Religion Historie